Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Neemie
Cjapitul 11
NEEMIE AL TORNE E SI DÀ DA FÂ
Ripopolament di Gjerusalem e espansion gjudaiche in Palestine
11 1 I sorestants dal popul si son stabilîts in Gjerusalem; il rest dal popul al à tirât a bruscjete par fânt vignî fûr un ogni dîs a vivi in Gjerusalem, la citât sante; chei altris nûf a jerin libars di restâ ta chês altris citâts. 2 Il popul al benedì chei che si jerin proferîts di lâ a vivi in Gjerusalem. 3 Ve i sorestants de provincie che si son stabilîts in Gjerusalem, biel che tes citâts di Gjude ognidun si è sistemât intal so toc, te sô citât: israelits, predis, levits, oblâts e dissendents dai fameis di Salomon.
4 A Gjerusalem si son stabilîts i fîs di Gjude e i fîs di Beniamin.
Dai fîs di Gjude: Ataie, fi di Uzie, fi di Zacarie, fi di Amarie, fi di Sefatie, fi di Macalaleel, dai fîs di Perez; 5 Maaseie fi di Baruc, fi di Col-Coze, fi di Cazaie, fi di Adaie, fi di Joiarib, fi di Zacarie, fi di un di Silo. 6 Ducj i fîs di Perez che si son stabilîts in Gjerusalem a jerin cuatricent e sessantevot, e ducj oms di valôr.
7 Chescj a son i fîs di Beniamin: Salu, fi di Mesulam, fi di Joed, fi di Pedaie, fi di Kolaie, fi di Maaseie, fi di Itiel, fi di Isaie; 8 daûr di lui, Gabai, Salai: in dut, nûfcent e vincjevot. 9 Gjoel fi di Zicrì al jere il lôr sorestant e Gjude fi di Assenue al jere secont sorestant de citât.
10 Dai predis: Jedaie, Joiarib, Jachin, 11 Seraie fi di Chelkie, fi Mesulam, fi di Zadok, fi di Meraiot, fi di Achitub, sorestant dal templi, 12 i lôr fradis ch’a fasevin lis voris dal templi: in votcent e vincjedoi; Adaie fi di Jerocam, fi di Pelalie, fi di Amsi, fi di Zacarie, fi di Pascur, fi di Malchie, 13 e i siei fradis, sorestants des fameis: in numar di dusinte e corantedoi; Amasai fi di Azareel, fi di Aczai, fi di Melisemot, fi di Imer, 14 e i lôr fradis, oms di valôr: in numar di cent e vincjevot; Zabdiel fi di Ghedolim al jere il lôr sorestant.
15 Dai levits: Semaie fi di Casub, fi di Azrikam, fi di Casabià, fi di Buni; 16 Sabetai e Jozabad, sorestant dal servizi di fûr dal templi, fra i sorestants dai levits; 17 Matanie fi di Miche, fi di Zabdi, fi di Asaf, prin cantôr, ch’al dave sù i cjants intant de preiere; Bakbukie ch’al jere il secont fra ducj i siei fradis; Abde fi di Samue, fi di Galal, fi di Jeditun. 18 I levits te citât sante a jerin in dut dusinte e otantecuatri.
19 I puartonîrs: Akub, Talmon e i lôr fradis, vuardeans des puartis: cent e setantedoi.
20 Il rest di Israel, dai predis e dai levits si è sistemât in dutis lis citâts di Gjude, ognidun intal so toc.
21 I oblâts si son sistemâts sul Ofel e Ziche e Ghispe a jerin sorestants dai oblâts. 22 Il sorestant dai levits a Gjerusalem al jere Uzi fi di Bani, fi di Casabià, fi di Matanie, fi di Miche, dai fîs di Asaf, ch’a jerin i cantôrs pal servizi de cjase dal templi; 23 par vie ch’al jere un befel dal re a rivuart dai cantôrs e ur jere stât sigurât un tant ogni dì.
24 Petachie fi di Mesezabeel, dai fîs di Zerac, fi di Gjude, al faseve impen dal re par dutis lis cuistions dal popul.
25 Rivuart ai borcs cu lis lôr campagnis, un pôcs dai fîs di Gjude si son sistemâts in Kiriat-Arbe cu lis sôs tignudis, in Dibon e tai siei borcs, in Jekabseel e tai siei borcs, 26 in Jesuà, in Molade, in Bet-Pelet, 27 in Cazar-Sual, in Bersabee e tai siei borcs, 28 in Ziklag, in Mecone e tai siei borcs, 29 in En-Rimon, in Zoree, in Jarmut, 30 in Zanoac, in Adulam e tai siei borcs, in Lachis e tai siei borcs, in Azeke e tai siei borcs. Si son sistemâts in Bersabee infinamai te concje di Inom. 31 I fîs di Beniamin si son sistemâts a Ghebe, a Micmas, a Ai, a Betel e tes lôr tignudis; 32 a Anatot, a Nob, a Ananie, 33 a Cazor, a Rame, a Ghitaim, 34 a Cadid, a Zeboim, a Nebalat, 35 e a Lod e a Ono, te concje dai Artesans. 36 Dai levits une part si è sistemade cun Gjude e une part cun Beniamin.
Notis:
- 11,1 - Dopo comedadis lis muris, bisugne tornâ a popolâ la citât.
- 11,3-20 - Cheste liste de int di Gjerusalem e dai contôrs e je metude jù seont un ordin: lis tribûs di Gjude e di Beniamin, i predis, i levits e i puartonîrs.
- 11,11 - Sorestant dal templi o sorintendent de cjase di Diu: al è il titul dal prin predi (2 Cr 31,13).
- 11,23 - Al varès di tratâsi dal re di Persie. Cualchidun al à pensât a un ordin dal re David.
- 11,25 - Cheste espansion dai gjudeus fin tal Negheb e varès di jessi sucedude tune ete plui in ca.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn dyu_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn